b"\n_START_ARTICLE_\nJennifer Lopez\n_START_SECTION_\nZgodnje \xc5\xbeivljenje\n_START_PARAGRAPH_\nJennifer Lynn Mu\xc3\xb1iz Lopez se je kot Jennifer Lynn Lopez rodila in odra\xc5\xa1\xc4\x8dala v Castle Hill, The Bronx, New York, Zdru\xc5\xbeene dr\xc5\xbeave Amerike. Oba njena star\xc5\xa1a, mama Guadalupe (rojena Rodr\xc3\xadguez), vzgojiteljica in o\xc4\x8de David Lopez, ra\xc4\x8dunalni\xc5\xa1ki tehnik, sta se rodila v Ponceju, Puerto Rico. Jennifer Lopez je bila vzgojena kot pripadnica rimskokatoli\xc5\xa1ke cerkve. Ima starej\xc5\xa1o sestroLeslie in mlaj\xc5\xa1o sestro Lyndo. Jennifer Lopez se je \xc4\x8dez svoje celotno akademsko \xc5\xa1olanje \xc5\xa1olala izklju\xc4\x8dno na rimskokatoli\xc5\xa1kih \xc5\xa1olah, nazadnje pa je kon\xc4\x8dala na \xc5\xa1oli Preston High School v Bronxu. Pri devetnajstih letih si je sama pla\xc4\x8dala u\xc4\x8dne ure petja in plesanja. Potem, ko se je en semester \xc5\xa1olala na kolid\xc5\xbeu Baruch College, se je morala Jennifer Lopez odlo\xc4\x8dati med notarno javnostjo in uradno pisarno, u\xc4\x8dnimi urami plesa in plesnimi nastopi v no\xc4\x8dnih klubih v Manhattanu. Leta 1987 je imela manj\xc5\xa1o vlogo v filmu My Little Girl. Po mesecih avdicij za razne plesne vloge se je Jennifer Lopez pojavila v mnogih rap videospotih, epizodi serije Yo! MTV Raps iz devetdesetih ter kot spremljevalna plesalka za skupino New Kids on the Block na njihovem nastopu s pesmijo \xc2\xbbGames\xc2\xab\xc2\xa0na podelitvi nagrad American Music Awards leta 1991. Svojo prvo bolje pla\xc4\x8dano slu\xc5\xbebo je dobila, ko se je kot plesalka \xc2\xbbFly Girl\xc2\xab\xc2\xa0za\xc4\x8dela pojavljati v humoristi\xc4\x8dni televizijski oddaji In Living Color med letoma 1991 in 1993. Kmalu zatem je postala spremljevalna plesalka Janet Jackson in se leta 1993 pojavila v videospotu za njeno pesem,\xc2\xa0\xc2\xbbThat's the Way Love Goes\xc2\xab.\n_START_SECTION_\n1999\xe2\x80\x932000: On the 6\n_START_PARAGRAPH_\nPrvi glasbeni album Jennifer Lopez, On the 6, je iz\xc5\xa1el 1. junija 1999 in se uvrstil med prvih deset albumov na glasbeni lestvici Billboard 200. Preko albuma je iz\xc5\xa1la tudi njena velika uspe\xc5\xa1nica, singl, ki je zasedel prvo mesto na lestvici Billboard Hot 100,\xc2\xa0\xc2\xbbIf You Had My Love,\xc2\xab\xc2\xa0pa tudi singl, ki se je na prejomenjeni lestvici uvrstil med prvih deset pesmi,\xc2\xa0\xc2\xbbWaiting for Tonight\xc2\xab. Album je vseboval tudi nekaj pesmi v \xc5\xa1panskem jeziku, latino-pop duet z Marcom Anthonyjem (ki je kasneje postal njen mo\xc5\xbe),\xc2\xa0\xc2\xbbNo Me Ames\xc2\xab. \xc4\x8ceprav pesem \xc2\xbbNo Me Ames\xc2\xab\xc2\xa0ni u\xc5\xbeivala velikega uspeha, se je uvrstila na prvo mesto na lestvici Hot Latin Tracks. Album On the 6 je vseboval tudi duete Jennifer Lopez z drugimi glasbeniki, kot sta Big Pun in Fat Joe na pesmi\xc2\xa0\xc2\xbbFeelin' So Good\xc2\xab, ki je dosegla velik uspeh na glasbeni lestvici Billboard Hot 100. Zadnji singl iz albuma,\xc2\xa0\xc2\xbbLet's Get Loud\xc2\xab, ji je prislu\xc5\xbeil nominacijo za nagrado Grammy v kategoriji za \xc2\xbbnajbolj\xc5\xa1i dance posnetek\xc2\xab, na podelitvi Grammyjev leta 2001. Pesem \xc2\xbbWaiting for Tonight\xc2\xab\xc2\xa0je bila leto prej nominirana za Grammyja v isti kategoriji. Pesem \xc2\xbbNo Me Ames\xc2\xab\xc2\xa0je leta 2001 prejela dve nominaciji za nagrado Latin Grammy Awards \xe2\x80\x94 v kategoriji za \xc2\xbbnajbolj\xc5\xa1i pop duet/skupinski posnetek z vokalnim nastopom\xc2\xab\xc2\xa0in v kategoriji za \xc2\xbbnajbolj\xc5\xa1i videospot\xc2\xab.\n_START_SECTION_\n2001\xe2\x80\x932003: J. Lo, J to tha L-O! in This Is Me... Then\n_START_PARAGRAPH_\nDrugi glasbeni album Jennifer Lopez, J.Lo, je iz\xc5\xa1el 23. januarja 2001 in takoj pristal na prvem mestu lestvice Billboard 200. Ta album je vseboval ve\xc4\x8d urbanske glasbe, kot album On the 6. Ko je Jennifer Lopez posnela film Na\xc4\x8drtovalka porok, film v katerem se njen lik zaljubi v \xc5\xbeenina na poroki, ki jo na\xc4\x8drtuje, je ta kmalu po izzidu postal najbolje prodajani film tistega tedna. Tako je Jennifer Lopez postala prva pevka in igralka, ki je v istem tednu izdala tako najbolje prodajani album, kot najbolje prodajani film. Glavni singl iz albuma,\xc2\xa0\xc2\xbbLove Don't Cost a Thing,\xc2\xab\xc2\xa0je bil njen prvi singl, ki je zasedel prvo mesto na glasbeni lestvici v Zdru\xc5\xbeenem kraljestvu ter se hkrati uvrstil med prvih pet pesmi na lestvici Billboard Hot 100 v Zdru\xc5\xbeenih dr\xc5\xbeavah Amerike. Temu je sledila pesem\xc2\xa0\xc2\xbbPlay\xc2\xab, ki se je na lestvici Billboard Hot 100 uvrstila med prvih dvajset pesmi ter zasedla tretje mesto v Veliki Britaniji. Naslednja dva singla,\xc2\xa0\xc2\xbbI'm Real\xc2\xab\xc2\xa0in\xc2\xa0\xc2\xbbAin't It Funny\xc2\xab, sta se hitro vzpenjala po lestvicah. Da bi zaslu\xc5\xbeila ve\xc4\x8d denarja, je Jennifer Lopez zalo\xc5\xbebo The Inc. Records (takrat znano pod imenom Murder Inc.) vpra\xc5\xa1ala, \xc4\x8de bi se spla\xc4\x8dalo posneti \xc5\xa1e remix obeh pesmi, na katerem bi sodelovala z raperjema Ja Ruleom (vklju\xc4\x8den je bil v remixa obeh pesmi) in Caddillacom Tahom (sodeloval je samo pri remixu pesmi \xc2\xbbAin't It Funny\xc2\xab). Oba remixa sta ve\xc4\x8d tednov ostajala na prvem mestu lestvice Billboard Hot 100. Na svoj dvaintrideseti rojstni dan je ponovno izdala album J. Lo z remixom pesmi \xc2\xbbI'm Real\xc2\xab\xc2\xa0kot dodatek. V \xc5\xa0paniji je izdala tudi pesem \xc2\xbbSi Ya Se Acab\xc3\xb3\xc2\xab, saj je bila tam \xc5\xbee pred tem zelo uspe\xc5\xa1na njena pesem \xc2\xbbQue Ironia\xc2\xab._NEWLINE_Po uspehu ob ponovnem izidu albuma J. Lo se je Jennifer Lopez odlo\xc4\x8dila, da bo posnela remixe za vse pesmi na albumu in jih kasneje, 5. februarja 2002, tudi izdala pod naslovom J to tha L-O!: The Remixes. Album je kmalu po izzidu pristal na prvem mestu lestvice Billboard 200 ter tako postal prvi glasbeni album z remixi v zgodovini, ki se je prvi\xc4\x8d uvrstil na vrh te lestvice. Glasbeniki, ki so sodelovali pri albumu J to tha L-O!: The Remixes so med drugim tudi P. Diddy, Fat Joe in Nas, album sam pa je vklju\xc4\x8deval tudi redke dance in hip hop remixe prej izdanih pesmi. Album je postal \xc4\x8detrti najbolje prodajani glasbeni album z remixi, takoj za albumi Blood on the Dance Floor: HIStory in the Mix (Michael Jackson), Love (The Beatles) in You Can Dance (Madonna)._NEWLINE_Jennifer Lopez je svoj tretji glasbeni album, This Is Me... Then, izdala 26. novembra 2002. Album je zasedel drugo mesto na lestvici Billboard 200, vseboval pa je \xc5\xa1tiri single:\xc2\xa0\xc2\xbbJenny from the Block\xc2\xab\xc2\xa0(skupaj z Jadakissom in Styles P-jem), ki je na lestvici Billboard Hot 100; zasedel tretje mesto,\xc2\xa0\xc2\xbbAll I Have\xc2\xab\xc2\xa0(skupaj z LL Cool J-jem), ki je na prej omenjeni lestvici ve\xc4\x8d tednov ostal na prvem mestu;\xc2\xa0\xc2\xbbI'm Glad\xc2\xab; in\xc2\xa0\xc2\xbbBaby I Love U!\xc2\xab. Album je vklju\xc4\x8deval tudi njeno razli\xc4\x8dico pesmi Carly Simon iz leta 1978, \xc2\xbbYou Belong to Me\xc2\xab. Videospot za pesem \xc2\xbbI'm Glad\xc2\xab\xc2\xa0je vklju\xc4\x8deval razli\xc4\x8dice scen iz filma Flashdance iz leta 1983, zaradi \xc4\x8desar so Jennifer Lopez kasneje to\xc5\xbeili zaradi kr\xc5\xa1itve avtorskih pravic, to\xc5\xbebo pa je sodi\xc5\xa1\xc4\x8de zavrnilo.\n_START_SECTION_\n2004\xe2\x80\x932006: Rebirth\n_START_PARAGRAPH_\nJennifer Lopez se je za eno leto umaknila iz glasbene scene, nato pa 1. marca 2005 izdala svoj \xc4\x8detrti glasbeni album, Rebirth. \xc4\x8ceprav je album zasedel drugo mesto na lestvici Billboard 200, je kmalu izpadel iz lestvice. Vklju\xc4\x8deval je tudi uspe\xc5\xa1nico\xc2\xa0\xc2\xbbGet Right,\xc2\xab\xc2\xa0ki se je uvrstila med prvih petnajst pesmi na glasbeni lestvici v Zdru\xc5\xbeenih dr\xc5\xbeavah Amerike in postala njen drugi singl s platinasto certifikacijo (po pesmi \xc2\xbbIf You Had My Love\xc2\xab). Pesem \xc2\xbbGet Right\xc2\xab\xc2\xa0je velik uspeh do\xc5\xbeivela tudi v Veliki Britaniji, kjer je postala njen drugi singl, ki se je uvrstil na prvo mesto tamkaj\xc5\xa1nje glasbene lestvice. Drugi singl iz albuma,\xc2\xa0\xc2\xbbHold You Down\xc2\xab, pri katerem je sodeloval tudi Fat Joe, je zasedel \xc5\xa1tiriin\xc5\xa1estdeseto mesto na lestvici Billboard Hot 100; v Veliki Britaniji se je uvrstil na \xc4\x8detrto mesto, v Avstraliji pa je pristal med prvimi dvajsetimi pesmimi na lestvici. Naslednja pesem, \xc2\xbbCherry Pie\xc2\xab, naj bi kot videospot iz\xc5\xa1la pozno leta 2005, vendar na\xc4\x8drti z videospotom niso uspeli. Pesem je iz\xc5\xa1la preko radijev v \xc5\xa0paniji. Album Rebirth je prejel platinasto certifikacijo v Zdru\xc5\xbeenih dr\xc5\xbeavah Amerike s strani organizacije RIAA. Jennifer Lopez je bila nato vklju\xc4\x8dena v singl LL Cool J-ja,\xc2\xa0\xc2\xbbControl Myself\xc2\xab, ki je iz\xc5\xa1el 1. februarja 2006. Zasedel je \xc4\x8detrto mesto na lestvici U.S. Billboard Hot 100 in drugo mesto na lestvici UK Singles Chart. To je bil prvi singl Jennifer Lopez v treh letih, ki se je uvrstil med prvih deset pesmi na lestvici v Zdru\xc5\xbeenih dr\xc5\xbeavah Amerike. Album Rebirth je bil najuspe\xc5\xa1nej\xc5\xa1i v Veliki Britaniji, kjer je ve\xc4\x8dina singlov zasedla eno izmed prvih petih mest na lestvici.\n_START_SECTION_\n2007\xe2\x80\x932008: Como Ama Una Mujer in Brave\n_START_PARAGRAPH_\nJennifer Lopez je svoj prvi glasbeni album s pesmimi samo v \xc5\xa1panskem jeziku, Como Ama una Mujer, uradno izdala marca 2007. Njen mo\xc5\xbe, pevec Marc Anthony, je album produciral v sodelovanju z Estefanom, razen pesmi \xc2\xbbQu\xc3\xa9 Hiciste\xc2\xab, ki jo je Marc Anthony produciral skupaj z Juliom Reyesom. Album se je uvrstil med prvih deset pesmi na lestvici Billboard 200, na prvo mesto na lestvici U.S. Top Latin Albums, kjer je ostal \xc5\xa1tiri zaporedne tedne ter na prvo mesto lestvice U.S. Latin Pop Albums, kjer je ostal \xc5\xa1e sedem zaporednih tednov. Album je bil uspe\xc5\xa1en tudi v Evropi, kjer se je na glasbeni lestvici uvrstil na tretje mesto, najve\xc4\x8dji uspeh pa je dosegel v dr\xc5\xbeavah, kot so \xc5\xa0vica, Italija, \xc5\xa0panija, Francija, Belgija, Nem\xc4\x8dija, Gr\xc4\x8dija, Avstrija in Portugalska. 24. julija 2007 je revija Billboard poro\xc4\x8dala, da bosta Jennifer Lopez in njen mo\xc5\xbe, Marc Anthony, \xc2\xbbsodelovala\xc2\xab\xc2\xa0pri svetovni turneji, imenovani\xc2\xa0\xc2\xbbJuntos en Concierto\xc2\xab, ki naj bi se pri\xc4\x8dela 29. septembra tistega leta v New Jerseyju. Vstopnice so se pri\xc4\x8dele prodajati 10. avgusta tistega leta. Turneja je bila me\xc5\xa1anica njene trenutne glasbe, starej\xc5\xa1e zvrsti in \xc5\xa1panske glasbe. Na neki tiskovni konferenci je Jennifer Lopez kasneje oznanila vse detajle turneje. Turneja se je pri\xc4\x8dela 28. septembra 2007 v areni Mark G. Etess Arena in kon\xc4\x8dala 7. novembra 2007 v areni American Airlines Arena v Miamiju, Florida. Glavni singl iz njenega glasbenega albuma,\xc2\xa0\xc2\xbbQu\xc3\xa9 Hiciste\xc2\xab\xc2\xa0(\xc5\xa1pansko za \xc2\xbbKaj si naredil\xc2\xab), je januarja 2007 uradno iz\xc5\xa1el preko radijskih postaj. Od takrat je zasedel osemin\xc5\xa1estdeseto mesto na lestvici U.S. Billboard Hot 100 in prvo mesto na lestvicah Hot Latin Songs ter Hot Dance Club Play. Pristal je tudi med prvimi desetimi pesmimi na glasbeni lestvici v Evropi. Videospot je bil prvi videospot v \xc5\xa1pan\xc5\xa1\xc4\x8dini, ki so ga dnevno predvajali na MTV-jevem programu Total Request Live. Drugi singl iz albuma je imenovan\xc2\xa0\xc2\xbbMe Haces Falta,\xc2\xab\xc2\xa0tretji pa\xc2\xa0\xc2\xbbPor Arriesgarnos.\xc2\xab\xc2\xa0Jennifer Lopez je leta 2007 prejela nagrado American Music Award v kategoriji za \xc2\xbbnajljub\xc5\xa1o latino ustvarjalko\xc2\xab. Z albumom Como Ama Una Mujer je Jennifer Lopez postala ena izmed redkih ustvarjalcev, katerih album z izklju\xc4\x8dno \xc5\xa1panskimi pesmimi je prvi\xc4\x8d, ko se je uvrstil na lestvico Billboard 200, tam zasedel prvo mesto._NEWLINE_Jennifer Lopez je svoj peti glasbeni album v angle\xc5\xa1\xc4\x8dini (\xc5\xa1esti album nasploh), Brave, izdala 9. oktobra leta 2007, \xc5\xa1est mesecev po izzidu albuma Como Ama una Mujer. Na albumu je delala s producenti, kot so Midi Mafia, J. R. Rotem, Lynn and Wade in Ryan Tedder, z J. R. Rotemom pa je producirala nekatere pesmi, ki jih je napisala skupaj s svojim partnerjem pri pisanju pesmi, Evanom \xc2\xbbKiddom\xc2\xab Bogartom. \xc5\xa0e pred tem, 26. avgusta 2007, je ABC izdal promocijski posnetek za \xc4\x8detrto sezono televizijske serije Razo\xc4\x8darane gospodinje, ki je vklju\xc4\x8deval tudi pesem \xc2\xbbMile In These Shoes.\xc2\xab\xc2\xa0Pesem\xc2\xa0\xc2\xbbDo It Well\xc2\xab\xc2\xa0kot glavni singl iz albuma in se uvrstila med prvih dvajset pesmi na glasbenih lestvicah v mnogih dr\xc5\xbeavah. Pesem\xc2\xa0\xc2\xbbHold It, Don't Drop It\xc2\xab\xc2\xa0je iz\xc5\xa1la kot drugi singl, vendar samo v nekaterih dr\xc5\xbeavah centralne Evrope. Tretji singl iz albuma naj bi nosil naslov albuma samega, \xc2\xbbBrave\xc2\xab. Celo Michael Haussman je preko svoje uradne spletne strani objavil, da je snemanje videospota za album kon\xc4\x8dano, vendar pesem \xc2\xbbBrave\xc2\xab\xc2\xa0nikoli ni iz\xc5\xa1la kot singl, po vsej verjetnosti zaradi nizke prodaje albuma.\n_START_SECTION_\n2008 - danes: Prekinitev pogodbe z zalo\xc5\xbebo Sony in Love?\n_START_PARAGRAPH_\nMed svojo nose\xc4\x8dnostjo leta 2007 je Jennifer Lopez za\xc4\x8dela pisati pesmi za svoj kasneje potrjeni sedmi glasbeni album, Love?, ki so ga nameravali izdati v poletju 2010. Za album je sodelovala z glasbeniki, kot so Danja, Jim Jonsin, Darkchild, Chris n Teeb (iz glasbene skupine Dropzone), Tricky Stewart, The-Dream, D'Mile Mike Caren, Jean Baptiste in The Neptunes. Na pesmi, naslovljeni kot\xc2\xa0\xc2\xbbFresh Out The Oven\xc2\xab, se poleg nje pojavi tudi raper iz Miamija, Pitbull. Pesem je na internetu za\xc4\x8dela kro\xc5\xbeiti \xc5\xbee v oktobru leta 2009, vendar je njena zalo\xc5\xbeba dejala, da je bil to le del celotnega singla. Od takrat je pesem zasedla prvo mesto na lestvici Hot Dance Club Songs. Glavni singl iz albuma,\xc2\xa0\xc2\xbbLouboutins\xc2\xab, je iz\xc5\xa1el 23. novembra 2009 preko radijev, \xc4\x8demur je sledila \xc5\xa1e premiera pesmi, ko jo je Jennifer Lopez izvedla na podelitvi nagrad American Music Awards leta 2009. Pesem se je uvrstila na lestvico Hot Dance Club Play, kjer je \xc5\xa1est tednov po izzidu zasedla prvo mesto, na drugih lestvicah, kot je na primer Billboard Hot 100, pa pesem ni dosegla ni\xc4\x8desar. Pozno februarja 2010 so potrdili, da Jennifer Lopez ni ve\xc4\x8d del zalo\xc5\xbebe Epic Records._NEWLINE_Mened\xc5\xbeer Jennifer Lopez, Benny Medina, je novice potrdil z besedami: \xc2\xbbJennifer je imela z zalo\xc5\xbebo Sony Music Group \xc4\x8dudovito razmerje in skupaj so dosegli veliko, a bil je pravi \xc4\x8das za spremembo v smislu ne\xc4\x8desa, kar bi koristilo njeni karieri kot igralki in kot glasbenici, vendar je hvale\xc5\xbena in ceni, da so vsi pri Sonyju za vse, kar je dosegla v sodelovanju z njimi.\xc2\xab Jennifer Lopez je kasneje izdala uradno izjavo, v kateri je javnosti povedala, da je \xc5\xbee izpolnila vse dol\xc5\xbenosti, navedene v njeni pogodbi z zalo\xc5\xbebama Sony Music Entertainment in Epic Records ter se odlo\xc4\x8dila, da bo partnerstvo najbolje kon\xc4\x8dati s sporazumno re\xc5\xa1itvijo. Dodala je, da je na\xc5\xa1la nov \xc2\xbbdom\xc2\xab\xc2\xa0[glasbeno zalo\xc5\xbebo] za album Love?, ki bo poleti leta  2010. Kmalu potem, ko so jo ujeli pri pogovoru z vodijo zalo\xc5\xbebe Island Def Jam Music Group, L.A. Reid, je bilo 19. marca 2010 potrjeno, da je podpisala pogodbo z zalo\xc5\xbebo Def Jam Recordings in da dela na svojem sedmem glasbenem albumu, Love?, skupaj s skupino RedZone Entertainment (Kuk Harrell, The-Dream in Tricky Stewart).\n_START_SECTION_\nAmeri\xc5\xa1ki idol\n_START_PARAGRAPH_\nV juniju 2010, po odhodu Ellen DeGeneres iz oddaje Ameri\xc5\xa1ki idol, so mediji za\xc4\x8deli poro\xc4\x8dati, da se Jennifer Lopez \xc5\xbeeli pridru\xc5\xbeiti desetim sodnikom v oddaji. Kakorkoli \xc5\xbee, kasneje so za\xc4\x8deli poro\xc4\x8dati, da se Jennifer Lopez oddaji ne more pridru\xc5\xbeiti, ker ima \xc2\xbbnezasli\xc5\xa1ane zahteve\xc2\xab, nekaj, na kar je producent oddaje Ameri\xc5\xa1ki idol, Nigel Lythgoe, odzval z:\xc2\xa0\xc2\xbb[Jennifer] ni nikakr\xc5\xa1na diva, prilo\xc5\xbenostno sem \xc5\xbee ve\xc4\x8dkrat sodeloval z njo in \xc5\xa1e nikoli se ni obna\xc5\xa1ala kot diva.\xc2\xab\xc2\xa0Ni zanikal ali potrdil govoric o prepiranju glede pogodbe med Jennifer Lopez in drugimi producenti oddaje Ameri\xc5\xa1ki idol. Kasneje so mediji razkrili, da sta bila oba, Jennifer Lopez in njen mo\xc5\xbe, Marc Anthony, predlagana za sodnika v oddaji The X Factor zaradi njunega vpliva na \xc2\xbblatinskem\xc2\xab\xc2\xa0in \xc2\xbbmednarodnem\xc2\xab\xc2\xa0trgu. Vpletenost Jennifer Lopez z oddajo X Factor je bila potrjena v deseti sezoni oddaje Ameri\xc5\xa1ki idol, ko je povedala, da je izbrala to oddajo, \xc4\x8deprav so ji ponudili sodelovanje v obeh. Izjavo so uradno potrdili 22. septembra 2010. MTV je dejal, da je bila \xc2\xbbpogodba v obojestransko korist vsem udele\xc5\xbeenim\xc2\xab, medtem ko je CNN poro\xc4\x8dal, da se je Jennifer Lopez za to oddajo odlo\xc4\x8dila, ko je opazovala oddajo, producenti oddaje Ameri\xc5\xa1ki idol pa naj bi menili, da bosta ona in Steven Tyler, ki so ga v tistem \xc4\x8dasu tudi imenovali za enega izmed desetih sodnikov, pripomogla k pove\xc4\x8danju gledanosti. Poleg tega je producent glasbene serije Glee, Brad Falchuk, potrdil, da se je Jennifer Lopez udele\xc5\xbeila pogovora za sodelovanje pri naslednji sezoni televizijske serije kot delavka v kavarni.\n_START_SECTION_\nIgralska kariera\n_START_PARAGRAPH_\nPrvo televizijsko delo je Jennifer Lopez kot igralka sprejela, ko je zaigrala v Foxovi televizijski seriji South Central. Kasneje se je pojavila tudi v serijah Second Chances in Hotel Malibu. Nato se je pojavila v televizijskem filmu Nurses on the Line: The Crash of Flight 7. Jennifer Lopez se je v svoji prvi resnej\xc5\xa1i vlogi pojavila leta 1995, ko je zaigrala lik mlaj\xc5\xa1e Marie v dvajsetih letih prej\xc5\xa1njega stoletja v filmu Gregoryja Nave, My Family. Po igranju poleg Jimmyja Smitsa in Edwarda Jamesa Olmosa v filmu My Family je Jennifer Lopez poleg Wesleyja Snipesa in Woodyja Harrelsona zaigrala v akcijskem filmu Zmeda na po\xc5\xa1tnem vlaku. Leta 1996 je premagala igralke, kot sta Lauren Holly in Ashley Judd na avdiciji za igranje v stranski vlogi komediji Francisa Forda Coppole, Jack, v katerem je poleg nje zaigrala tudi Robin Williams. Kasneje se je poleg Jacka Nicholsona v dobro sprejetem trilerju Boba Rafelsona, Blood and Wine._NEWLINE_Jennifer Lopez je svoj preboj do\xc5\xbeivela leta 1997, ko je zaigrala glavno vlogo v biografskem filmu o tejanski pevki Seleni, Selena. \xc4\x8ceprav je \xc5\xbee prej sodelovala z Gregoryjem Navo na filmu My Family, se je morala Jennifer Lopez udele\xc5\xbeiti vseh procesov avdicije, preden je vlogo tudi dobila. \xc5\xa0ir\xc5\xa1a javnost je njen nastop v glavnem hvalila, prejela pa je tudi nominacijo za zlati globus v kategoriji za \xc2\xbbnajbolj\xc5\xa1o igralko v muzikalu ali komediji\xc2\xab. Kasneje tistega leta se je Jennifer Lopez pojavila v mnogih pomembnej\xc5\xa1ih filmih. Zaigrala je v filmu Anakonda poleg Ice Cubea in Jona Voighta, kjer je imela vlogo Terri Flores, re\xc5\xbeiserke, ki jo ustrelijo med snemanjem dokumentarnega filma med potovanjem po reki Amazonki. Kljub temu, da se je film dobro prodajal, so ga kritiki sprejeli precej negativno. Jennifer Lopez je nato zaigrala v glavni vlogi v filmu U Turn, ki je temeljil na romanu Stray Dogs, poleg Seana Penna in Billyja Boba Thorntona._NEWLINE_Leta 1998 je Jennifer Lopez poleg Georgea Clooneyja zaigrala v eni izmed svojih najpomembnej\xc5\xa1ih vlog v celotni karieri, in sicer v filmu Dale\xc4\x8d od o\xc4\x8di, upodobitvi romana Elmore Leonard Stevena Soderbergha. Zgodba je bila ozna\xc4\x8dena kot tipi\xc4\x8dna zgodba, v kateri se pomemben policist zaljubi v o\xc4\x8darljivo kriminalko, Jennifer Lopez pa je za svoj nastop prejela redke kritike ter s filmom postala prva latino \xc5\xbeenska, ki so ji za film pla\xc4\x8dali 1 milijon $. Istega leta je glas posodila liku Azteca v animiranem filmu Antz. Nato je poleg Vincenta D'Onofria zaigrala v pshiolo\xc5\xa1kem trilerju Celica. Upodobila je Catherine Deane, otro\xc5\xa1ko psihologinjo, ki uporablja virtualno resni\xc4\x8dnost, s katero lahko vstopa v misli svojih pacientov in jih prebudi iz kome. Film je iz\xc5\xa1el avgusta 2000 in en teden ostajal najbolje prodajani film. V prihodnjem letu se je Jennifer Lopez umaknila iz igralske industrije, da bi se osredoto\xc4\x8dila na svojo glasbeno kariero._NEWLINE_Leta 2001 je Jennifer Lopez poleg Matthewa McConaugheyja zaigrala v romanti\xc4\x8dni komediji Na\xc4\x8drtovalka porok. Film je postal najbolje prodajani film tistega tedna in tako je Jennifer Lopez prejela naziv prve pevke in igralke, ki je imela v istem tednu izdana najbolje prodajani album in najbolje prodajani film (takrat je namre\xc4\x8d izdala tudi glasbeni album J.Lo, ki je pristal na prvem mestu lestvice Billboard 200). Njena naslednja filma sta bila romanti\xc4\x8dni misteriozni triler Angelske o\xc4\x8di (2001) in psiholo\xc5\xa1ki triler Dovolj mi je. Oba filma sta zaslu\xc5\xbeila izredno malo denarja in prejela negativne ocene s strani filmskih kritikov. Poleg Ralpha Fiennesa je zaigrala v romanti\xc4\x8dni komediji Zgodilo se je na Manhattnu. Njen lik v tem filmu, Marisa Ventura, je zagrizena mama samohranilka, ki \xc5\xbeivi v Bronxu in se pre\xc5\xbeivlja s \xc4\x8di\xc5\xa1\xc4\x8denjem sob v luksuznem hotelu v Manhattanu, kjer pa jo za \xc4\x8dlana visoke dru\xc5\xbebe zamenja politik iz kraljeve dru\xc5\xbeine. Film Zgodilo se je na Manhattnu je takoj po premieri postal najbolje prodajani film tistega tedna. Revija The New York Times je film primerjala s pesmijo Jennifer Lopez iz leta 2002, \xc2\xbbJenny from the Block\xc2\xab\xc2\xa0v komentarju: \xc2\xbbV svojem novem singlu, 'Jenny From the Block,' Jennifer Lopez razkrije, da kljub njeni veliki slavi in bogastvu ni izgubila stika s svojimi koreninami.\xc2\xab_NEWLINE_Med druge kriti\xc4\x8dno uspe\xc5\xa1ne filme, v katerih je zaigrala, sodita tudi Nedokon\xc4\x8dano \xc5\xbeivljenje in Zaple\xc5\xa1iva. Jennifer Lopez je med drugim producirala dva neodvisna filma, ki so ju pozitivno sprejeli na raznih filmskih festivalih: Kralj salse na filmskem festivalu v Torontu in \xc4\x8cez mejo na filmskem festivalu v Bruslju. Leta 2005 je zaigrala v uspe\xc5\xa1nem filmu Ta\xc5\xa1\xc4\x8da, da te kap poleg Jane Fonda in Michaela Vartana. Film Gigli je postal zloglasno uspe\xc5\xa1no prodajani film. Avgusta 2007 se je Jennifer Lopez skupaj s svojim mo\xc5\xbeem - pevcem in igralcem Marcom Anthonyjem - pojavila v filmu Kralj salse. Film je sicer angle\xc5\xa1ki, vendar so v njem govorili tudi \xc5\xa1pansko, zato so v nekaterih delih uporabljeni podnapisi. Leta 2010 je zaigrala v romanti\xc4\x8dni komediji Rezervni na\xc4\x8drt._NEWLINE_Jennifer Lopez je ena izmed najbolje pla\xc4\x8danih igralk v Hollywoodu ter najbolje pla\xc4\x8dana latino-ameri\xc5\xa1ka igralka v zgodovini Hollywooda, \xc4\x8deprav nobeden izmed njenih filmov v samo Zdru\xc5\xbeenih dr\xc5\xbeavah Amerike ni zaslu\xc5\xbeil ve\xc4\x8d kot 100 milijonov $. V letih 2002, 2003 in 2004 je pristala na seznamu desetih najbolje pla\xc4\x8danih igralk v Hollywoodu revije The Hollywood Reporter. Za njeno vlogo v filmu Ta\xc5\xa1\xc4\x8da, da te kap je prejela 15 milijonov $. Njen film, ki je zaslu\xc5\xbeil najve\xc4\x8d denarja, ostaja Zgodilo se je na Manhattnu, ki je zaslu\xc5\xbeil 94.011.225 $, njen najuspe\xc5\xa1nej\xc5\xa1i mednarodni film pa Zaple\xc5\xa1iva, ki je po svetu zaslu\xc5\xbeil 112.238.000 $. Film Zaple\xc5\xa1iva je v Zdru\xc5\xbeenih dr\xc5\xbeavah Amerike prejel 57.890.460 $ dobi\xc4\x8dka, drugod po svetu pa je zaslu\xc5\xbeil \xc5\xa1e dodatnih 170.128.460 $. Leta 2007 se je Jennifer Lopez uvrstila na deveto mesto na seznamu \xc2\xbbdvajsetih najbogatej\xc5\xa1ih \xc5\xbeensk v zabavni industriji\xc2\xab\xc2\xa0po podatkih revije Forbes. Leta 2007 naj bi imela na ra\xc4\x8dunu 110 milijonov $._NEWLINE_27. januarja 2010 je bilo potrjeno, da bo Jennifer Lopez zaigrala v epizodi televizijske serije Kako sem spoznal vajino mamo kot Anita Appleby, ne-nesmiselna pisateljica knjig za samopomo\xc4\x8d, ki \xc5\xbeenske u\xc4\x8dijo, kako naj mo\xc5\xa1ke zadr\xc5\xbeijo v \xc2\xbbstroju razmerja\xc2\xab\xc2\xa0s pomo\xc4\x8djo mo\xc4\x8di zanikanja. Potem, ko se Robin sre\xc4\x8da z Anito in se pogovori z njo o Barneyju, mu Anita nastavi \xc2\xbbpast\xc2\xab.\n_START_SECTION_\nPodjetni\xc5\xa1tvo\n_START_PARAGRAPH_\nJennifer Lopez je leta 2003 oblikovala lastno linijo obla\xc4\x8dil. Linija, znana pod imenom JLO by Jennifer Lopez, je vklju\xc4\x8devala razli\xc4\x8dne tipe obla\xc4\x8dil za \xc5\xbeenske, vklju\xc4\x8dno s kavbojkami, majicami, pla\xc5\xa1\xc4\x8di, pasovi, torbicami in linijo nakita, ter linijo dodatkov, ki je vklju\xc4\x8devala tudi klobuke, rokavice in \xc5\xa1ale. Jennifer Lopez je sodelovala s kampanjo Louisa Vuittona za zimo leta 2003. Leta 2005 je oblikovala svojo drugo linijo obla\xc4\x8dil, imenovano Sweetface. Pozno leta 2007 je Jennifer Lopez prenehala tr\xc5\xbeiti obla\xc4\x8dila iz linije JLO by Jennifer Lopez in oblikovala novo linijo obla\xc4\x8dil za mlade, imenovano JustSweet. Njene linije obla\xc4\x8dil so bile vklju\xc4\x8dene tudi v newyor\xc5\xa1ki teden mode._NEWLINE_Jennifer Lopez pogosto uporablja \xc5\xbeivalsko krzno v svojih linijah obla\xc4\x8dil in zaradi njene osebne garderobe jo je za\xc4\x8delo prezirati mnogo ljudi, ki se bori za pravice \xc5\xbeivali. Na premieri filma Ta\xc5\xa1\xc4\x8da, da te kap v Los Angelesu je ve\xc4\x8d kot sto ljudi iz organizacije PETA protestiralo in na prireditvi izpostavilo njihova stali\xc5\xa1\xc4\x8da._NEWLINE_12. aprila 2002 je Jennifer Lopez odprla restavracijo s kubansko hrano v Pasadeni, Kalifornija, ki jo je poimenovala \xc2\xbbMadre's\xc2\xab._NEWLINE_Jennifer Lopez je prvi\xc4\x8d sodelovala pri izdelavi di\xc5\xa1ave, ko je izdala di\xc5\xa1avo\xc2\xa0\xc2\xbbGlow by J.Lo\xc2\xab. Oktobra leta 2003 je Jennifer Lopez predstavila svoj nov parfum, \xc2\xbbStill\xc2\xab, kar naj bi bilo neke vrste nadaljevanje njene di\xc5\xa1ave \xc2\xbbGlow\xc2\xab\xc2\xa0iz prej\xc5\xa1njega leta, ko je izdala \xc5\xa1e eno verzijo te di\xc5\xa1ave, di\xc5\xa1avo \xc2\xbbMiami Glow by J.Lo\xc2\xab\xc2\xa0v enem izmed mest, kjer je nekaj \xc4\x8dasa \xc5\xbeivela, Miamiju. Jennifer Lopez je proizvedla tudi linijo lotionov za telo in samoporjavitvenih krem \xc2\xbbGlow\xc2\xab. Za sezono v bo\xc5\xbei\xc4\x8du leta 2005 je izdala \xc5\xa1e eno di\xc5\xa1avo, to poimenovano kot \xc2\xbbLive by Jennifer Lopez\xc2\xab. Na Valentinovo leta 2006 je di\xc5\xa1avo \xc2\xbbMiami Glow\xc2\xab\xc2\xa0nadomestila \xc5\xa1e ena razli\xc4\x8dica di\xc5\xa1ave \xc2\xbbGlow\xc2\xab, \xc2\xbbLove at First Glow by J.Lo\xc2\xab. Po tej di\xc5\xa1avi je v avgustu tistega leta izdala di\xc5\xa1avo \xc2\xbbLive Luxe\xc2\xab, tej pa je sledila di\xc5\xa1ava \xc2\xbbGlow After Dark\xc2\xab, izdana januarja leta 2007. Naslednja di\xc5\xa1ava Jennifer Lopez je bil parfum \xc2\xbbDeseo\xc2\xab\xc2\xa0in \xc2\xbbDeseo Forever\xc2\xab\xc2\xa0za azijska tr\xc5\xbei\xc5\xa1\xc4\x8da, nato pa je izdala \xc5\xa1e svojo prvo di\xc5\xa1avo za mo\xc5\xa1ke, \xc2\xbbDeseo for men\xc2\xab. Februarja 2009 je Jennifer Lopez izdala di\xc5\xa1avo \xc2\xbbSunkissed Glow\xc2\xab. Njena zadnja di\xc5\xa1ava, \xc2\xbbMy Glow\xc2\xab, je bila izdana oktobra leta 2009. Jennifer Lopez je govornica za \xc5\xa1ampone podjetja Lux na Japonskem, kjer se pojavlja v reklamah za produkt._NEWLINE_Jennifer Lopez ima v lasti lastno podjetje za produciranje filmov in televizijskih serij, imenovano Nuyorican Productions. Ustanovila jo je skupaj s svojim mened\xc5\xbeerjem, Bennyjem Medino, ki naj bi prejel polovico zaslu\xc5\xbeka podjetja. Jennifer Lopez in Benny Medina sta se kmalu po ustanovitvi podjetja spri\xc4\x8dkala, vendar sta se malo zatem ponovno zdru\xc5\xbeila za izpolnjevanje poslovnih ciljev._NEWLINE_Jennifer Lopez je revija People en Espa\xc3\xb1ol prepoznala kot eno izmed \xc2\xbb50 najlep\xc5\xa1ih ljudi\xc2\xab\xc2\xa0leta 2006 in februarja 2007 \xc5\xa1e za eno izmed \xc2\xbbnajvplivnej\xc5\xa1ih \xc5\xa1pancev\xc2\xab._NEWLINE_10. aprila 2007 se je Jennifer Lopez kot mentorica pojavila v oddaji Ameri\xc5\xa1ki idol. Jennifer Lopez je postala tudi producentka osme sezone resni\xc4\x8dnostne televizijske oddaje DanceLife, ki se je na MTV-ju pri\xc4\x8dela predvajati 15. februarja 2007. Jennifer Lopez je pomagali izbrati udele\xc5\xbeence serije in se pojavila v cameo pojavu v seriji sami. Nato je producirala miniserijo kanala Univisi\xc3\xb3n. Potem, ko je poimenovala svoj CD Como Ama Una Mujer, je Jennifer Lopez posnela \xc5\xa1tiri epizode za serijo med 30. oktobrom in 27. novembrom 2007, v katerih je igrala Adriana Cruz._NEWLINE_Jennifer Lopez je podpisala pogodbo kot zvezdnica in producentka resni\xc4\x8dnostne serije brez scenarija za kanal TLC, ki ga je produciralo podjetje Discovery Communications Inc. Serija naj bi prikazala, kako je izdala svojo novo di\xc5\xa1avo in naj se ne bi osredoto\xc4\x8dila na njeno dru\xc5\xbeino. Serije nikoli niso za\xc4\x8deli snemati.\n_START_SECTION_\nDobrodelnost\n_START_PARAGRAPH_\nJennifer Lopez javno podpira organizacijo Children's Hospital Los Angeles in je bila nagrajena z nagrado Children's Humanitarian Award za pomo\xc4\x8d pri organiziranju gala prireditve za bolni\xc5\xa1nico, Noche de Ni\xc3\xb1os, v septembru leta 2004. Jennifer Lopez \xc5\xa1e naprej redno obiskuje bolni\xc5\xa1nico, pa \xc4\x8deprav se udele\xc5\xbeuje tudi dogodkov na rde\xc4\x8di preprogi. Pevka je leta 2008 sodelovala pri prireditvi Nautica Malibu Triathlon. Maja leta 2009 je Jennifer Lopez ustanovila dobrodelno organizacijo The Maribel Foundation, ki podpira organizacijo Children's Hospital Los Angeles in se trudi za izbolj\xc5\xa1anje zdravstva povsod po svetu._NEWLINE_14. februarja 2007 je Jennifer Lopez prejela nagrado Artists for Amnesty International Award, in sicer \xc2\xbbzaradi njenega dela kot producentka in zvezdnica filma \xc4\x8cez mejo, ki govori o umorih na stotine \xc5\xbeensk v mestu ob meji, Ju\xc3\xa1rez, Mehika\xc2\xab. Z Nobelovo nagrado nagrajeni Jos\xc3\xa9 Ramos-Horta ji je nagrado podelil na filmskem festivalu v Berlinu. Prejela je tudi posebno zahvalo s strani Norme Andrade, so-ustanoviteljice organizacije Nuestras Hijas de Regreso a Casa A.C. (\xc2\xbbSe lahko na\xc5\xa1e h\xc4\x8dere vrnejo domov, civilna zdru\xc5\xbeba\xc2\xab), ki jo sestavljajo matere in dru\xc5\xbeine \xc5\xbertev umorov v Ju\xc3\xa1rezu._NEWLINE_Jennifer Lopez med drugim tudi promovira cepljenje proti oslovskemu ka\xc5\xa1lju.. Jennifer Lopez skupaj z organizacijama \xc2\xbbSounds of Pertussis\xc2\xab\xc2\xa0in\xc2\xa0\xc2\xbbMarch of Dimes\xc2\xab\xc2\xa0dela na promoviranju ozave\xc5\xa1\xc4\x8denosti o bolezni in spodbujanja cepljenja odraslih, da bi s tem prepre\xc4\x8dili \xc5\xa1irjenje bolezni na otroke.\n_START_SECTION_\nZasebno \xc5\xbeivljenje\n_START_PARAGRAPH_\nPoro\xc4\x8dali so, da sta se Jennifer Lopez in Marc Anthony pogovarjala na profesionalnem poslovnem sestanku v cerkvi scientologije v Hollywoodu, Kalifornija, pozno leta 2006. Kasneje so se ponovno spro\xc5\xbeile govorice, da sta postala \xc4\x8dlana te vere, ko sta pomagala mo\xc5\xbeu zvezdnice iz serije Doma\xc4\x8de kraljestvo, Leah Remini, ki je tudi sama \xc4\x8dlanica te cerkve. Ob teh govoricah je Jennifer Lopez za NBC povedala: \xc2\xbbNisem \xc4\x8dlanica cerkve scientologije, vzgojena sem bila kot katoli\xc4\x8danka. Vendar je sme\xc5\xa1no, kako so ljudje pri\xc5\xa1li do tega sklepa. Meni se vse skupaj zdi tako \xc4\x8dudno. To so eni izmed najbolj\xc5\xa1ih ljudi, kar sem jih spoznala v svojem celotnem \xc5\xbeivljenju.\xc2\xab\xc2\xa0Dodala je: \xc2\xbbMoj o\xc4\x8de je bil \xc4\x8dlan cerkve scientologije ve\xc4\x8d kot dvajset let. Je najbolj\xc5\xa1i mo\xc5\xa1ki, kar sem jih kdaj spoznala v svojem \xc5\xbeivljenju in tako \xc4\x8dudno se mi zdi, da \xc5\xbeeli javnost to cerkev prikazati na negativen na\xc4\x8din.\xc2\xab_NEWLINE_7. novembra 2007, na zadnji koncert njene turneje \xc2\xbbEn Concierto\xc2\xab, je Jennifer Lopez potrdila, da pri\xc4\x8dakuje prvega otroka s svojim mo\xc5\xbeem Marcom Anthonyjem. Oznanitev je kon\xc4\x8dala mesece govoric o tem, da je nose\xc4\x8da. Njen o\xc4\x8de je kasneje, 5. februarja 2008, potrdil, da pri\xc4\x8dakuje dvoj\xc4\x8dka. Jennifer Lopez je 22. februarja 2008 rodila dvojaj\xc4\x8dna dvoj\xc4\x8dka, fantka in deklico, ki ju je poimenovala Emme Maribel Mu\xc3\xb1iz in Maximilian \xc2\xbbMax\xc2\xab\xc2\xa0David Mu\xc3\xb1iz. Prve fotografije dvoj\xc4\x8dkov bile predstavljene 11. marca 2008 v reviji People, za kar je morala revija star\xc5\xa1ema od\xc5\xa1teti 6 milijonov $. Jennifer Lopez je izurjena v borilni ve\xc5\xa1\xc4\x8dini Krav Maga.\n_START_SECTION_\nRazmerja\n_START_PARAGRAPH_\nZasebno \xc5\xbeivljenje Jennifer Lopez prejema veliko pozornosti medijev. Imela je resna razmerja z Ojanijem Noem, Seanom Combsom, Crisom Juddom, Benom Affleckom in Marcom Anthonyjem. Leta 1984, pri petnajstih letih, ko je bila \xc5\xa1e v srednji \xc5\xa1oli, je pri\xc4\x8dela z razmerjem z Davidom Cruzom. Raz\xc5\xa1la sta se leta 1994, \xc5\xa1e vedno pa ostajata dobra prijatelja; Jennifer Lopez je leta 2004 povedala: \xc2\xbbPrijatelj je in po vsej verjetnosti me pozna bolje, kot kdorkoli drug.\xc2\xab_NEWLINE_Jennifer Lopez se je prvi\xc4\x8d poro\xc4\x8dila 22. februarja 1997, in sicer z Ojanijem Noo, rojenim na Kubi. Par se je spoznal, ko je Jennifer Lopez v neki restavraciji v Miamiju delala kot natakarica. Lo\xc4\x8dila sta se januarja 1998. Jennifer Lopez je v aprilu 2002 Ojanija Noo zaposlila kot mened\xc5\xbeerja za svojo pasedansko restavracijo \xc2\xbbMadre's\xc2\xab, vendar ga je oktobra istega leta odpustila. Potem, ko jo je to\xc5\xbeil zaradi prenehanja delovne dobe, sta sestavila sporazum o zaupnosti. V aprilu 2006 je Jennifer Lopez Ojanija Noo to\xc5\xbeila, da bi prepre\xc4\x8dila objavo knjige, ki je vklju\xc4\x8devala osebne podatke o njunem kratkem zakonu, saj naj bi objava le-te kr\xc5\xa1ila njun sporazum o zaupnosti. V avgustu 2007 je sodi\xc5\xa1\xc4\x8de imenovalo arbitratorja, ki je Ojaniju Noi izdal dovoljenje za stalno sodno prepoved za \xc2\xbbkritiziranje, \xc5\xbealjenje, kazanje v negativni lu\xc4\x8di ali kako druga\xc4\x8de soditi\xc2\xab\xc2\xa0Jennifer Lopez. Biv\xc5\xa1i \xc5\xbeeni je moral pla\xc4\x8dati 545.000 $ za od\xc5\xa1kodnino, kar je vklju\xc4\x8devalo tudi 300.000 $ sodnih taks in skoraj 48.000 $ stro\xc5\xa1kov arbitra\xc5\xbee. Ojani Noa je moral Jennifer Lopez ali njenemu odvetniku tudi izro\xc4\x8diti vse materiale, povezane s knjigo o njunem razmerju. Novembra 2009 je Jennifer Lopez to\xc5\xbeila Ojanija Noo zaradi kr\xc5\xa1enja pogodbe in vdora v zasebnost, kjer je navedla prej\xc5\xa1nji sporazum o zaupnosti med obema, da bi prepre\xc4\x8dila Ojaniju Noi izdati film z naslovom \xc2\xbbKako sem se poro\xc4\x8dil z Jennifer Lopez: Zgodba JLo in Ojanija Noe\xc2\xab\xc2\xa0(\xc2\xbbHow I Married Jennifer Lopez: The JLo and Ojani Noa Story\xc2\xab) ter domnevno \xc2\xbbprej nevidene doma\xc4\x8de videoposnetke\xc2\xab. 1. decembra 2009 je sodnik James Chalfant odobril za\xc4\x8dasno odredbo proti Ojaniju Noi in njegovemu agentu, Edu Meyerju, ki ovira distribucijo gradiva na kakr\xc5\xa1nem koli javnem forumu. Ker je odredba samo za\xc4\x8dasna, je Jay Lavely, odvetnik Jennifer Lopez, dejal, da se jo vrnil na sodi\xc5\xa1\xc4\x8de in jo spremenil v trajno. Jay Lavely je poudaril, da \xc2\xbbvse skupaj niti pribli\xc5\xbeno bilo v povezavi\xc2\xab\xc2\xa0s posnetkom seksa v lasti Ojanija Noe: \xc2\xbbJe zasebno in je privatno, ni pa posnetek seksa. To so nedol\xc5\xbene stvari in napa\xc4\x8dno ste si jih razlagali \xe2\x80\xa6 da bi pove\xc4\x8dali vrednost vsega skupaj v medijih.\xc2\xab Potem, kar je Ojani Noa povedal reviji E!, da se namerava boriti proti odredbi: \xc2\xbbNe gre se za denar, gre se za moje \xc5\xbeivljenje.\xc2\xab_NEWLINE_Jennifer Lopez je imela dve leti in pol dolgo razmerje z hip-hop glasbenikom Seanom Combsom. 27. decembra 1999 je Jennifer Lopez spremljala Seana Combsa v no\xc4\x8dnem klubu v Manhattnu, Club New York, ko je izbruhnilo streljanje med spremstvom Seana Combsa in neko drugo skupino. Jennifer Lopez in Sean Combs sta se odpeljala iz prizori\xc5\xa1\xc4\x8da, kjer ju je lovila in ustavila policija. Na sprednjem sede\xc5\xbeu njunega vozila je bila najdena pi\xc5\xa1tola. Seana Combsa so obto\xc5\xbeili nezakonitega posedovanja pi\xc5\xa1tole. Stres nad sojenjem Seanu Combsu in pritisk medijev je pove\xc4\x8dal njune te\xc5\xbeave in Jennifer Lopez je prenehala njuno razmerje leto dni kasneje. Med domnevnimi povezavami s civilno to\xc5\xbebo leta 2008 je odvetnik obto\xc5\xbeenca dejal, da Jennifer Lopez \xc2\xbbni imela nobene povezave s primerom\xc2\xab._NEWLINE_Njen drugi zakon je bil zakon z njenim biv\xc5\xa1im spremljevalnim plesalcem, Crisom Juddom. Crisa Judda je spoznala na snemanju videospota za njen singl \xc2\xbbLove Don't Cost a Thing.\xc2\xab\xc2\xa0Par se je poro\xc4\x8dil 29. septembra 2001 v predmestju Los Angelesa. Njun zakon se je dokon\xc4\x8dno kon\xc4\x8dal v juniju 2002, ko je Jennifer Lopez pri\xc4\x8dela z razmerjem z Benom Affleckom. Uradno sta se lo\xc4\x8dila v januarju leta 2003._NEWLINE_Po lo\xc4\x8ditvi je Jennifer Lopez za\xc4\x8dela z razmerjem z igralcem Benom Affleckom. Njuno razmerje je prejemalo veliko pozornosti medijev in prislu\xc5\xbeila sta si vzdevek\xc2\xa0\xc2\xbbBennifer\xc2\xab. Jennifer Lopez je njuno zaroko oznanila novembra leta 2002, potem, ko ji je Ben Affleck dal \xc5\xa1est-karatni ro\xc5\xbenati diamantni prstan, ki naj bi bil po poro\xc4\x8dilih vreden 1,2 milijona $. Jennifer Lopez je v mnogih intervjujih javnosti zagotavljala, da je Ben Affleck \xc2\xbbpravi\xc2\xab\xc2\xa0in da si bosta kmalu ustvarila dru\xc5\xbeino. Poroko sta na\xc4\x8drtovala za 14. september 2003 v Santa Barbari, Kalifornija, vendar je bila zaroka preklicana nekaj samo ur pred poroko. Konec njunega razmerja sta tudi uradno potrdila januarja 2004. Serija South Park je v epizodi \xc2\xbbFat Butt and Pancake Head\xc2\xab\xc2\xa0predstavila parodijo njunega razmerja. Epizoda se je predvajala 16. aprila 2003. Leta 2003 sta Jennifer Lopez in Ben Affleck skupaj zaigrala v filmu Gigli, leta 2004 pa v filmu Moja mala navihanka._NEWLINE_Manj kot dva meseca po razhodu od Bena Afflecka so Jennifer Lopez opazili v dru\xc5\xbebi njenega dolgoletnega prijatelja, pevca Marca Anthonyja, s katerim je \xc5\xbee sodelovala pri raznih videospotih in v duetih. Po poro\xc4\x8dilih sta z razmerjem prvi\xc4\x8d za\xc4\x8dela \xc5\xbee v poznih devetdesetih, pred njegovim prvim in njenim drugim zakonom. Jennifer Lopez in Marc Anthony sta zgodaj leta 2004 skupaj posnela duet za njen film Zaple\xc5\xa1iva. V oktobru 2003 se je Marc Anthony drugi\xc4\x8d raz\xc5\xa1el s svojo prvo \xc5\xbeeno, biv\xc5\xa1o Miss Universe, Dayanaro Torres, s katero ima dva otroka. Dayanara Torres je tri mesece pozneje vlo\xc5\xbeila zahtevo za lo\xc4\x8ditev. Jennifer Lopez in Marc Anthony sta se poro\xc4\x8dila z mirnim obredom na domu 5. junija 2004, \xc5\xa1tiri dni po tem, ko se je njegova lo\xc4\x8ditev od Dayanare Torres legalizirala._NEWLINE_Gostje Jennifer Lopez so bili povabljeni na \xc2\xbbpopoldansko zabavo\xc2\xab\xc2\xa0v njeni hi\xc5\xa1i, ljudje pa niso bili seznanjeni s tem, da so dejansko na poroki. Par ni nameraval publicirati njunega zakona prezgodaj, kar jima je dopu\xc5\xa1\xc4\x8dalo ve\xc4\x8d zasebnosti in skupnega \xc4\x8dasa v sicer zelo vsiljivem okolju. Nekaj dni po poroki je Marc Anthony zavrnil komentiranje njunega zakona v intervjujih s katerimi je promoviral svoj novi glasbeni album, Amar Sin Mentiras (Na ljubezen brez la\xc5\xbei). Februarja leta 2005 je Jennifer Lopez potrdila zakon in dodala: \xc2\xbbVsi vejo. To ni nobena skrivnost.\xc2\xab Nekaj mesecev kasneje je h\xc4\x8di Marca Anthonyja nastopila v videospotu Jennifer Lopez za pesem\xc2\xa0\xc2\xbbGet Right\xc2\xab\xc2\xa0kot njena mlaj\xc5\xa1a sestrica. Svoj zakon in dru\xc5\xbeino je Marc Anthony vedno obdr\xc5\xbeal v zasebnosti in zaradi tega je bil v\xc4\x8dasih v obrambni dr\xc5\xbei pred mediji, kar je Jennifer Lopez postavilo meje v zvezi z odgovarjanjem na vpra\xc5\xa1anja novinarjev. 29. decembra 2008 je revija Daily News poro\xc4\x8dala, da Jennifer Lopez in Marc Anthony nameravata objaviti svojo lo\xc4\x8ditev na Valentinovo naslednjega leta. Te novice je zanikal njen publicist, ki je dejal: \xc2\xbbV tem \xc4\x8dlanku ni ni\xc4\x8desar resni\xc4\x8dnega.\xc2\xab"